སྨན་ཟླའི་བསྟོད་ཐུད་དང་ལུགས་གཉིས་ཀྱི་བསླབ་བྱ་
ཚིག་གསུམ་བཞུགས་སོ། །
སྨན་པའི་རྒྱལ་བོ་ལ་ཕྱག་འཚལ་ལོ། །
གཅིག་ཏུ་འགྲོ་བ་ཡོངས་ལ་བུ་ལྟར་བརྩེ་བ་བོ། །
གཉིས་མེད་སྤྲོས་བྲལ་དེ་ཉིད་ཇི་བཞིན་གཟིགས་པ་བོ།
གསུམ་མཐར་མཛད་ཅིང་འགྲོ་ཀུན་སྲིད་ལས་སྒྲོལ་བ་བོ། །
བཞི་བརྒྱ་རྩ་བཞིའི་ནད་ཀྱི་གདུང་བ་སེལ་བ་བོ༔
།
།
ལྔ་བདོའི་སྙིགས་དུས་བྱིན་རླབས་ལྷག་པར་མྱུར་བ་བོ། །
དྲུག་ཅུའི་དབྱངས་དང་མཚན་དཔེའི་དཔལ་གྱིས་བརྒྱན་པ་བོ། །
བདུན་ཕྲག་བདེ་གཤེགས་སྨོན་ལམ་ལྷན་ཅིག་གྲུབ་པ་བོ། །
བརྒྱད་བརྒྱ་བ་སོགས་མདོ་སྡེ་དུ་མར་བསྔགས་པ་བོ། །
དགུ་ཚིགས་སྙིང་རྗེས་ལུས་ཅན་མཁའ་ལྟར་འཁྱུད་པ་བོ། །
བཅུ་གཉིས་སྨོན་གྲུབ་སྐྱོབ་པ་བླ་ན་མེད་པ་བོ། །
ཁྱོད་ལ་རྩེ་གཅིག་གུས་པས་མཆོད་ཅིང་གསོལ་འདེབས་ན། །
ནམ་ཡང་འབྲལ་མེད་རྗེས་བཟུང་བྱིན་གྱིས་བརླབ་ཏུ་གསོལ། །
ལེགས་ཉེས་ཅི་བྱུང་ཡང་དཀོན་མཆོག་ལ་བློ་སྙིང་གཏོད། །
བྱ་བ་གང་བྱེད་ཀྱང་ལས་འབྲས་དཔང་པོར་ཞོག །
རྐྱེན་ཅི་ལ་ཐུག་ཀྱང་དམ་ཚིག་དང་སྡོམ་པ་སྲུངས། །
}
25

ཁྲི་གུང་ཐང་སྐུ་ཕྲེང་དྲུག་པ་ཆེན་པོའི་བཀའ་རྩོམ།
འདི་ཆོས་ཀྱི་བསླབ་བྱའི་སྙིང་བོ་ཚིག་གསུམ་ཡིན། །
སེམས་ཁོང་ཡངས་ཤིང་རང་དཔེ་གཞན་ལ་སྦྱོར། །
གསར་འགྲོགས་ཆུང་ལ་ཁྲེལ་དང་ཕྱི་ཐག་སྲིངས། །
ཞིབ་ཏུ་བརྟག་ཅིང་བརྩམས་ནས་མཐར་ཐོན་བྱེད། །
འདི་འཇིག་རྟེན་གྱི་བསླབ་བྱའི་སྙིང་བོ་ཚིག་གསུམ་ཡིན། །
གོང་གི་སྨན་བླའི་བསྟོད་ཐུང་དང་བསླབ་བྱ་འདི་བླ་མ་འཇམ་པའི་དབྱངས་ཀྱི་གསུང་ངོ་། ། པར་གྱི་དོན་
གཉེར་བས་བདག་དང་བདག་འདྲ་སོགས་ཅུང་ཟད་ཕན་དུ་དམིགས་ཏེ་བསྐྲུན་པའོ། །
ཞེས་གསུངས་པ་ལས་གསལ་ཁ་གཞན་མ་རྙེད་དོ། ། འདི་ལ་སོགས་པའི་མ་ཡིག་ནང་ཆེན་གྱི་ཨ་ཁུ་དཀོམ་
བཀྲ་ལགས་ནས་མཁོ་སྤྲོད་གནང་བ་དང་ཁོང་གི་ལྷག་བསམ་ལ་ཡང་ཐུགས་རྗེ་ཆེ་ཞུ།